Komission direktiivi 95/66/EY, annettu 14 päivänä joulukuuta 1995, kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun neuvoston direktiivin 77/93/ETY tiettyjen liitteiden muuttamisesta



Virallinen lehti nro L 308 , 21/12/1995 s. 0077 - 0078



KOMISSION DIREKTIIVI 95/66/EY, annettu 14 päivänä joulukuuta 1995, kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun neuvoston direktiivin 77/93/ETY tiettyjen liitteiden muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna direktiivillä 95/41/EY (2), ja erityisesti sen 13 artiklan toisen alakohdan kolmannen ja neljännen luetelmakohdan, sekä katsoo, että tiettyjä lajin Citrus clementina Hort. ex Tanaka hedelmiä lehtineen ja kantoineen koskevia säännöksiä, jotka on laadittu Citrus tristeza -viruksen (eurooppalainen isolaatti) osalta määrättyjä suojeltuja alueita varten, olisi muutettava kaikkien suvun Citrus L., Fortunella Swingle, Poncirus Raf. hedelmien ja niiden hybridien lehtineen ja kantoineen yhteisöön kulkeutumisen huomioon ottamiseksi, nämä muutokset ovat asianomaisten jäsenvaltioiden pyyntöjen mukaiset, ja tässä direktiivissä annetut toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 77/93/ETY tämän direktiivin liitteen osoittamalla tavalla. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivästä tammikuuta 1996 alkaen. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa olennaiset kansalliset säännökset komissiolle viipymättä. Komissio ilmoittaa tästä muille jäsenvaltioille. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 14 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 26, 31.1.1977, s. 20 (2) EYVL N:o L 182, 2.8.1995, s. 17 LIITE 1. Korvataan liitteessä II olevan B osan d alakohta seuraavasti: >TAULUKON PAIKKA> 2. Poistetaan liitteessä IV olevan A osan II jakson 31.2 kohta. 3. Korvataan liitteessä IV olevan B osan 31 kohta seuraavasti: >TAULUKON PAIKKA> 4. Korvataan liitteessä V olevan A osan I jakson 1.6 kohta seuraavasti: "1.6 Suvun Citrus L., Fortunella Swingle, Poncirus Raf. ja niiden hybridien hedelmät lehtineen ja kantoineen".